hotchpotch/miracl-hf-unified huggingface dataset:
คะเนะโกะ อิเกะดะ
คะเนะโกะ อิเกะดะ () เกิดเมื่อวันที่ 27 กุมภาพันธ์ พ.ศ. 2475 เป็นภรรยาของ ดร.ไดซาขุ อิเคดะ ประธานสมาคมโซคา งัคไก สากล ปัจจุบันคาเนโกะดำรงตำแหน่งเป็นหัวหน้าฝ่ายผู้ใหญ่หญิงกิตติมศักดิ์ของสมาคมสร้างคุณค่า และเป็นหัวหน้าฝ่ายสตรีกิตติมศักดิ์ของสมาคมโซคา งัคไก สากล
เกิดเมื่อวันที่ 27 กุมภาพันธ์ ปีโชวะที่ 7 บิดาชื่อ ชิเงจิ ชิราขิ มารดาชื่อ ชิสึโกะ ชิราขิ มีพี่น้อง 4 คนได้แก่
การเข้าเป็นสมาชิกเริ่มจากการตัดสินใจของชิสึโกะ ผู้เป็นมารดา เนื่องจากมารดาได้ป่วยโรคหลอดเลือดอุดตัน ต่อมาได้รับการชักชวนคิดอยู่ประมาณ 1 ปีก็ได้เข้าศรัทธา ทุกคนในครอบครัวก็ได้เข้าศรัทธาพร้อมกัน เมื่อวันที่ 12 กรกฎาคม พ.ศ. 2484 นอกจากนั้นยังได้จัดประชุมที่บ้าน ได้มีโอกาสพบจึเนะซาบุโร่ มาคิงุจิ นายกสมาคมโซคา งัคไก ท่านแรก
แต่งงานกับ ไดซาขุ อิเคดะ ซึ่งเป็นสมาชิกของสมาคมสร้างคุณค่าด้วยกัน แต่งงานเมื่อวันที่3 พฤษภาคม พ.ศ. 2495 หลังจากโจเซอิ โทดะ นายกสมาคมโซคา งัคไก ท่านที่2 เข้ารับตำแหน่ง 1 ปี โจเซอิ โทดะ ได้เติมคำว่า โกะ ให้ข้างหลัง และให้หนังสือธรรมนิพนธ์ฉบับรวมเล่มของพระนิชิเรนไดโชนิน โดยเขียนกำกับไว้ว่า ภายในภาพลักษณ์ที่อ่อนโยนดุจแสงจันทร์ ซ่อนจิตใจที่เข้มแข็งของธรรมมหัศจรรย์ไว้
ได้รับรางวัลดุษฎีบัณฑิตกิตติมศักดิ์ ศาสตราจารย์กิตติมศักดิ์จากมหาวิทยาลัยทั่วโลก 6 แห่งเช่น มหาวิทยาลัยฟลอเลส ซึ่งเป็นมหาวิทยาลัยชั้นนำของอาร์เจนตินา และได้รับรางวัลพลเมืองกิตติมศักดิ์จากเมืองต่างๆมากกว่า 100 เมืองทั่วโลก
ปริโม
เอดวิน การ์โลส โกลอน (Edwin Carlos Colón; 21 ธันวาคม ค.ศ. 1982) นักมวยปล้ำอาชีพชาวปวยร์โตรีโก เป็นลูกชายของคาร์ลอส โคลอน ซีเนียร์ น้องชายของการ์ลิโตและญาติพี่น้องกับเอปิโก ปี2007 เซ็นสัญญากับWWEในนาม ปริโม (Primo) ฝึกค่ายFCWในปี 2008 เปิดตัวขึ้นค่ายหลักในปีเดียวกัน ในเรสเซิลเมเนีย ครั้งที่ 25ได้คว้าแชมป์โลกแท็กทีมและแชมป์แท็กทีม WWEร่วมกับการ์ลิโต ทำให้กลายเป็นแชมป์แท็กทีมยูนิฟายด์ ก่อนเสียให้เอดจ์และคริส เจริโค จากนั้นได้ถูกการ์ลิโตหักหลัง ปี 2011 ได้ร่วมทีมกับเอปิโกโดยมีโรซา เมนเดสเป็นผู้จัดการทีม และได้แชมป์แท็กทีมจากอีแวน บอร์นและโคฟี คิงส์ตันในเฮาส์โชว์ มกราคม 2012 ก่อนเสียให้โคฟี คิงส์ตันและอาร์-ทรูธ ต่อมาได้เปลี่ยนกิมมิคในนามโลสมาตาโดเรสโดยมีเอลโตรีโตเป็นผู้จัดการทีม ก่อนจะเปลี่ยนกิมมิคอีกครั้งในนามเดอะไชนิงสตาส์
การแตกหน่อ
การแตกหน่อ () เป็นการสืบพันธุ์แบบไม่อาศัยเพศชนิดหนึ่ง การแตกหน่อเป็นการสร้างตัวอ่อนแล้วจึงทำให้ตัวอ่อนเจริญเติบโตเอง
การสืบพันธุ์แบบนี้ พบมากในสัตว์ชั้นต่ำ ที่มีโครงสร้างไม่ซับซ้อน เช่น ยีสต์ ไฮดร้า แต่ก็พบได้บ้างในพืชบางชนิดเช่น กล้วย ไผ่ เป็นต้น
คิกสตาตส์
"คิกสตาตส์" () เป็นเพลงของแร็ปเปอร์ชาวอังกฤษ เอกแซมเพิล เป็นซิงเกิ้ลที่ 3 จากอัลบั้มชุดที่ 2 ของเอกแซมเพิล ที่ชื่อชุด "Won't Go Quietly" เพลงนี้เริ่มให้ดาวน์โหลดเมื่อวันที่ 13 มิถุนายน ค.ศ. 2010 และออกเป็นซิงเกิลแผ่น เมื่อวันที่ 14 มิถุนายน ค.ศ. 2010 เพลงนี้ได้รับความช่วยเหลือจากนักดนตรีแนวดรัมแอนด์เบส ที่ชื่อ ซับโฟกัส
"คิกสตาตส์" เข้าชาร์ตไอริชซิงเกิลส์ชาร์ต ที่อันดับ 8 เมื่อวันที่ 8 มิถุนายน ค.ศ. 2010 ถือเป็นซิงเกิลที่ประสบความสำเร็จของเขาในไอร์แลนด์ ถัดจากเพลง "Won't Go Quietly" ที่ติดอันดับสูงสุดที่อันดับ 36 เมื่อเดือนมกราคม 2010 เช่นเดียวกับในสหราชอาณาจักรที่ประสบความสำเร็จบน ยูเคซิงเกิลส์ชาร์ต เข้าชาร์ตสัปดาห์แรกที่อันดับ 3 ชนะซิงเกิลก่อนหน้านี้ที่สูงสุดที่อันดับ 6 แต่ทั้ง 2 เพลงก็ติดอันดับ 1 บนยูเคแดนซ์ชาร์ตและยูเคอินดี้ชาร์ต ซิงเกิลนี้ยังขึ้นอันดับสูงสุดที่อันดับ 11 บนยูโรเปียนฮอต 100 ซิงเกิ้ส์ชาร์ต
พาราไดซ์ พาร์ค
พาราไดซ์ พาร์ค (เดิม: เสรีเซ็นเตอร์) และ พาราไดซ์ เพลส (เดิม: ฮ่า ฮ่า) เป็นศูนย์การค้าขนาดใหญ่แห่งหนึ่งในกรุงเทพมหานคร เปิดดำเนินการตั้งแต่ พ.ศ. 2537 ซึ่งเดิมเคยเป็นที่ตั้งของห้างสรรพสินค้าแพรงตองและไทยไดมารู จนเมื่อ พ.ศ. 2551 กลุ่มสยามพิวรรธ์และเอ็มบีเค ดีเวลอปเมนท์ ได้เข้ามาบริหารศูนย์การค้าแทนผู้บริหารเดิม และได้เปลี่ยนภาพลักษณ์ศูนย์การค้าใหม่ทั้งหมด ชูจุดเด่นเป็นศูนย์การค้าระดับกลางถึงบนในเขตกรุงเทพตะวันออก โดยสมเด็จพระเทพรัตนราชสุดา สยามบรมราชกุมารี เสด็จพระราชดำเนินทรงเปิดศูนย์การค้า เมื่อวันที่ 24 สิงหาคม พ.ศ. 2553
พาราไดซ์ พาร์ค แบ่งพื้นที่ออกเป็นทั้งหมดสองอาคารได้แก่อาคารพาราไดซ์ พาร์ค หรือเสรีเซ็นเตอร์เดิมที่เปิดดำเนินการตั้งแต่ พ.ศ. 2537 และอาคารพาราไดซ์ เพลส หรือ ฮ่า ฮ่า ที่สร้างขึ้นใหม่ในพ.ศ. 2555 โดยทั้งสองอาคารมีรายละเอียดดังนี้
พาราไดซ์ พาร์ค ประกอบด้วยพื้นที่สำคัญดังนี้
พาราไดซ์ เพลส ประกอบด้วยพื้นที่สำคัญดังนี้
ซิมโฟนีหมายเลข 1 (ชูมัน)
ซิมโฟนีหมายเลข 1 ในบันไดเสียง บี แฟลต เมเจอร์ () ผลงานประพันธ์ซิมโฟนีชิ้นแรกของโรแบร์ท ชูมัน เขาเริ่มร่างซิมโฟนีเป็นครั้งแรกโดยการสนับสนุนจากคลารา ชูมัน ในช่วงฤดูใบไม้ร่วงของ ค.ศ. 1840 ขณะนั้นคนทั้งคู่กำลังอยู่ในห้วงแห่งความสุขหลังจากได้รับอนุญาตให้แต่งงานกันใหม่ ๆ ก่อนหน้านั้นความรักของทั้งสองถูกขัดขวางจากฟรีดริช วีค บิดาของเธอมาโดยตลอด
ชูมันเริ่มร่างซิมโฟนีบทนี้ช่วงต้นปี ค.ศ. 1841 ราววันที่ 23 ถึง 26 มกราคม และใช้เวลาประมาณหนึ่งเดือนในการเรียบเรียงสำหรับวงออร์เคสตรา ผลงานชิ้นนี้ออกแสดงครั้งแรกเมื่อวันที่ 31 มีนาคม ค.ศ. 1841 ที่เมืองไลพ์ซิช โดยวงออเคสตราเกอวันท์เฮาส์ อำนวยเพลงโดยเฟลิคส์ เม็นเดิลส์โซน
ผลงานชิ้นนี้มีอีกชื่อหนึ่งว่า "ซิมโฟนีแห่งฤดูใบไม้ผลิ" จากบันทึกของคลารา ชูมัน ที่ระบุว่าได้รับแรงบันดาลใจมาจากบทกวีฤดูใบไม้ผลิของ Adolph Boettger ในขณะที่ตัวชูมันเคยกล่าวไว้ว่า เขาได้รับแรงบันดาลใจในการเขียนบทเพลงนี้จาก "Liebesfrühling" (ฤดูใบไม้ผลิแห่งรัก) ของตัวเขาเอง
ซิมโฟนีหมายเลข 1 ในบันไดเสียง บี แฟลต เมเจอร์ ประกอบด้วย 3 มูฟเมนต์ ความยาวทั้งสิ้นประมาณ 29 ถึง 32 นาที
อาซากูซะ
อาซากูซะ () เป็นย่านสำคัญของแขวงไทโต (台東区 "Taitō-ku") กรุงโตเกียว ประเทศญี่ปุ่น เป็นที่ตั้งของวัดเซ็นโซ (浅草寺 "Sensō-ji") ที่มีชื่อเสียง วัดนี้เป็นที่ประดิษฐานของพระโพธิสัตว์กวนอิม หรือที่ชาวญี่ปุ่นเรียกกันว่า "คันนง" (観音 "Kannon") อันเป็นที่เคารพบูชาของชาวญี่ปุ่นอย่างมาก นอกจากนี้ยังมีงานเทศกาลประจำปีที่มีชื่อเสียงระดับประเทศด้วย
ย่านอาซากูซะตั้งอยู่ในเขตไทโต ทางตะวันออกเฉียงเหนือของกรุงโตเกียว อยู่สุดทางด้านตะวันออกของรถไฟบนฟ้าโตเกียวเมโทรสายกินซะ ใกล้แม่น้ำซูมิดะ (隅田川 "Sumida-gawa")
อากิฮาบาระ
อากิฮาบาระ () เป็นย่านที่มีชื่อเสียงในกรุงโตเกียว ประเทศญี่ปุ่น ได้รับขนานนามว่า "เมืองอิเล็กทรอนิกส์อากิฮาบาระ" เนื่องจากเต็มไปด้วยร้านขายเครื่องใช้ไฟฟ้า คอมพิวเตอร์ เกม ของเล่น และการ์ตูน ชาวญี่ปุ่นจะเรียกย่านนี้สั้น ๆ ว่า "อากิบะ" (アキバ "Akiba")
ส่วนที่เรียกว่าอากิฮาบาระอย่างเป็นทางการนั้นตั้งอยู่ในแขวงไทโต (台東区 "Taitō-ku") แต่ส่วนที่คนปัจจุบันรู้จักกันในนามอากิฮาบาระนั้นรวมถึงสถานีอากิฮาบาระตั้งอยู่ในแขวงชิโยดะ (千代田区 "Chiyoda-ku") ซึ่งทั้งสองเขตเป็นแขวงพิเศษของโตเกียว
แขวงเมงูโระ
เมงูโระ () เป็น 1 ใน 23 แขวงพิเศษของกรุงโตเกียว ประเทศญี่ปุ่น เขตเมงูโระเป็นที่ตั้งของสถานทูตและสถานกงสุลต่างประเทศ 15 แห่ง มีย่านคากิโนกิซากะ (Kakinokizaka) ซึ่งย่านพักอาศัยที่หรูหราที่สุดแห่งหนึ่งของกรุงโตเกียว มีพื้นที่ 14.70 ตารางกิโลเมตร ในพ.ศ. 2551 เขตเมงูโระมีประชากร 261,033 คน คิดเป็นความหนาแน่นประชากร 17,757 คนต่อตารางกิโลเมตร
วัดถ้ำตะโก
วัดถ้ำตะโก หรือ ถ้ำตะโกพุทธโสภา ตั้งอยู่ในตำบลเขาสมอคอน อำเภอท่าวุ้ง จังหวัดลพบุรี
วัดถ้ำตะโก หรือ วัดถ้ำตะโกพุทธโสภา นี้อยู่ถัดจากวัดบันไดสามแสน ไปตามเทือกเขาสมอคอน ด้านทิศตะวันออกประมาณ 1 กิโลเมตร ตั้งอยู่บนเชิงเขา รอบๆ บริเวณวัดมีต้นไม้ใหญ่ขึ้นปกคลุม ให้ความร่มรื่น ที่วัดนี้มีถ้ำวิปัสสนา เรียกว่า "ถ้ำตะโก" เนื่องจากมีต้นตะโกอยู่หน้าถ้ำ (ปัจจุบันไม่มีแล้ว) ภายในถ้ำจะมีแท่นที่"หลวงพ่อเภา" พระเกจิอาจารย์อันเป็นที่เคารพนับถือของชาวลพบุรี เคยนั่งวิปัสสนาและมีพระพุทธรูปอีกหลายองค์ มีพิพิธภัณฑ์ มีเจดีย์ และศาลาทรงไทย วิหารเก่าแก่ตั้งอยู่ภายในบริเวณวัดและยังมีลิงมากมาย นอกจากนั้นก็มีเครื่องปั้นดินเผา เครื่องลายครามต่างๆ เก็บรักษาไว้ และยังมีพระเจดีย์ ซึ่งตั้งอยู่บนเรือสำเภา ซึ่งเรียกว่า "พระเจดีย์ทรงเรือมรรคสัจจ์" อยู่บนยอดเขา คล้ายกับที่วัดเขาวงกตแต่ที่นี่สร้างก่อน วัดถ้ำตะโกพุทธโสภา ตำบลเขาสมอคอน อำเภอท่าวุ้ง จังหวัดลพบุรี เป็นวัดนำร่องในการป้องติดตั้งกล้องวงจรปิดเป็นวัดแรก เนื่องจากวัดดังกล่าวเป็นวัดที่สำคัญทางประวัติศาสตร์ตั้งแต่สมัยพ่อขุนรามคำแหงมหาราช ที่ได้ทรงมาศึกษาศิลปวิทยา จนมาถึงสมัยของพระบาทสมเด็จพระจุลจอมเกล้าเจ้าอยู่หัว รัชกาลที่ 5 แห่งกรุงรัตนโกสินทร์และมีโบราณวัตถุสำคัญเป็นจำนวนมาก
ทักษิณาวรรต
ทักษิณาวรรต หมายถึงการเวียนขวา, วนรอบไปทางขวา, หรือเดินเลี้ยวขวาไปรอบๆสิ่งๆหนึ่ง กล่าวคือ เป็นการเดินวนไปข้างหน้าในขณะที่แขนขวาหรือร่างกายทางด้านขวาหันเข้าหาจุดศูนย์กลางหรือแกนกลาง จึงเท่ากับเป็นการเวียนตามเข็มนาฬิกา (clockwise) อีกนัยหนึ่งคือ เป็นการเดินเลี้ยวขวาไปตลอดเวลาอย่างเข็มนาฬิกา
คำ "ทักษิณาวรรต" เป็นคำผสมระหว่างคำว่าทักษิณที่หมายความถึงมือขวา ด้านขวา หรือใช้เรียกทิศที่ตั้งอยู่ทางด้านขวามือคือทิศใต้ รวมกับคำว่าอาวรรต ที่มีความหมายถึงการเวียนเป็นวงกลม เป็นคำว่า "ทักษิณาวรรต", ทักขิณาวัฏ ก็ว่า ใช้ร่วมกับคำกิริยาและการกระทำ ความหมายตามพจนานุกรม ฉบับราชบัณฑิตยสถาน หมายถึง การเวียนขวา เวียนไปทางขวา
คำทักษิณาวรรต ตรงข้ามกับคำว่า อุตราวรรตหรืออุตราวัฏ คือการเดินเวียนซ้าย, วนเลี้ยวซ้ายไปตลอด, เดินทวนเข็มนาฬิกา (counterclockwise)
คำ "ทักษิณาวรรต" นี้ มักใช้บ่อยในขนบธรรมเนียมประเพณีและคติความเชื่อของผู้ที่นับถือศาสนาพราหมณ์และศาสนาพุทธว่า การเดินทักษิณาวรรต หรือเวียนขวา 3 รอบสิ่งของหรือบุคคลใดก็ตามแต่ ถือเป็นบุญบารมีและสิ่งมงคลชีวิตเป็นอย่างมาก การเวียนขวา 3 รอบตามคติความเชื่อนั้น ชาวอินเดียในสมัยโบราณเชื่อกันว่า ถ้าหากเดินเวียนขวารอบสิ่งของครบทั้ง 3 รอบ จะเท่ากับเดินเวียนรอบพระรัตนตรัยทั้ง 3 คือพระพุทธ พระธรรมและพระสงฆ์ แต่ถ้าหากเดินเวียนรอบบุคคล นอกจากผู้เวียนจะได้รับบุญบารมีและสิ่งมงคลแก่ชีวิตแล้ว ตัวผู้ถูกเวียนก็จะได้ร่วมรับบุญและความเป็นสิริมงคลจากการเดินเวียนขวาเช่นกัน
ต่อมาภายหลังคติความเชื่อแบบทักษิณาวรรตของชาวอินเดียโบราณ ได้แพร่หลายเข้ามาในประเทศไทย ทำให้เกิดการเดินเวียนรอบพุทธศาสนสถานเช่น เจดีย์ พระปรางค์ พระอุโบสถ พระพุทธรูป ฯลฯ แทนการเดินเวียนรอบบุคคลของชาวอินเดีย ซึ่งนอกจากจะหมายความถึงการเวียนเป็นรูปวงกลมทางด้านขวาแล้ว ทักษิณาวรรตยังหมายถึงหอยสังข์ ที่ใช้ในการประกอบพระราชพิธีบรมราชาภิเษกอีกด้วย
โรคกล้ามเนื้อเจริญผิดเพี้ยนแบบดูชีนน์
โรคกล้ามเนื้อเจริญผิดเพี้ยนแบบดูชีนน์ หรือ โรคกล้ามเนื้อลีบดูเชน () เป็นโรคทางพันธุกรรมที่ทำให้มีกล้ามเนื้อเจริญผิดเพี้ยน ถ่ายทอดทางโครโมโซม X แบบลักษณะด้อย (X-linked recessive) มีลักษณะเฉพาะคือมีการเจริญผิดเพี้ยนของกล้ามเนื้อทำให้มีกล้ามเนื้อลีบ อ่อนแรง เคลื่อนไหวลำบาก และเสียชีวิตได้ มีจำนวนผู้ป่วย 1 คน ต่อประชากรชาย 3,500 คน ถือเป็นโรคกล้ามเนื้อเจริญผิดเพี้ยนที่พบบ่อยที่สุด ส่วนใหญ่พบผู้ป่วยเป็นเพศชายเท่านั้น โดยผู้หญิงมักพบเป็นพาหะของโรค โรคนี้เกิดจากการมีการกลายพันธุ์ในยีนดิสโทรฟิน (dystrophin gene) ซึ่งอยู่บนโครโมโซมเอ็กซ์ (Xp21) ยีนดิสโทรฟินนี้จะถอดรหัสออกมาเป็นโปรตีนดิสโทรฟิน ซึ่งเป็นโปรตีนโครงสร้างที่สำคัญของกล้ามเนื้อ โดยเป็นส่วนหนึ่งของดิสโตรไกลแคน คอมเพลกซ์ (dystroglycan complex, DGC) ซึ่งอยู่ในเยื่อหุ้มเซลล์
ผู้ป่วยส่วนใหญ่มักเริ่มมีอาการที่อายุ 3-4 ปี บางครั้งอาจพบได้ในตั้งแต่ยังเป็นทารก อาการเริ่มแรกจะพบมีการอ่อนแรงของกล้ามเนื้อสะโพกและขาส่วนต้น (proximal muscle weakness) และมีการลีบของกล้ามเนื้อให้เห็น ต่อมาจะเริ่มมีอาการอ่อนแรงที่แขน คอ และกล้ามเนื้อบริเวณอื่น อาจพบอาการแสดงในระยะเริ่มแรกเป็นการเจริญเกินเทียม (pseudohypertrophy) ซึ่งจะเห็นเหมือนมีน่องโตและกล้ามเนื้อไหล่ใหญ่กว่าปกติ อ่อนเพลียง่าย ยืนลำบากต้องใช้มือยัน เดินล้มบ่อย เดินเขย่ง ขึ้นบันไดลำบาก เป็นต้น เมื่ออาการเป็นมากขึ้นจะมีการฝ่อลีบของกล้ามเนื้อเกิดเป็นเนื้อเยื่อพังผืด (fibrosis) ขึ้นทดแทน เมื่ออายุถึง 10 ปี ผู้ป่วยอาจต้องใช้อุปกรณ์ช่วยเดิน จนถึงอายุ 12 ผู้ป่วยส่วนใหญ่ต้องใช้เก้าอี้รถเข็น อาการในระยะต่อมาคืออาจมีการเจริญเติบโตผิดปกติของกระดูกทำให้มีกระดูกผิดรูป รวมถึงโค้งกระดูกสันหลังด้วย การสูญเสียกล้ามเนื้ออย่างต่อเนื่องนี้ในที่สุดจะทำให้มีอาการอ่อนแรงทั้งตัวคล้ายเป็นอัมพาต สติปัญญามักไม่ต่างจากคนปกติ อายุขัยโดยเฉลี่ยของผู้ป่วยโรคนี้มักอยู่ในช่วงประมาณ 18-25 ปี
โรคนี้ยังไม่มีวิธีรักษาให้หาย อาการต่างๆ ของผู้ป่วยอาจดีขึ้นได้บ้างด้วยการทำกายภาพบำบัด การใช้กายอุปกรณ์ และการผ่าตัด ในผู้ที่มีกล้ามเนื้อหายใจอ่อนแรงอาจต้องใช้เครื่องช่วยหายใจ บางอาการอาจดีขึ้นด้วยยาบางชนิด เช่น สเตียรอยด์ช่วยชะลอการเสื่อมของกล้ามเนื้อ ยากันชักช่วยควบคุมอาการชักและอาการเกร็งกระตุกของกล้ามเนื้อ และยากดภูมิคุ้มกันช่วยชะลอการถูกทำลายของเซลล์กล้ามเนื้อที่ตาย เป็นต้น
บูมบอกซ์
บูมบอกซ์ () หรือรู้จักในชื่ออื่นว่า เกตโตบลาสเตอร์ () แจมบอกซ์ () หรือ เรดิโอคาสเซต () เป็นเครื่องรับวิทยุและเล่นที่บันทึกเสียง (โดยมากเป็นตลับเทปและซีดี) มักใช้เปิดในระดับเสียงที่ดัง ในบางรุ่นสามารถบันทึกเสียงได้ (บันทึกลงเทป) จากวิทยุและ (ในบางครั้ง) จากแหล่งอื่น การออกแบบสามารถพกพาได้ บูมบอกซ์ส่วนใหญ่สามารถใส่แบตเตอรี่ และต่อมีสายไฟต่อกับปลั๊ก
เปียโนคอนแชร์โตหมายเลข 2 (ชอแป็ง)
เปียโนคอนแชร์โตหมายเลข 2 ในบันไดเสียง เอฟ ไมเนอร์ () ผลงานประพันธ์ของเฟรเดริก ชอแป็ง ซึ่งแต่งขึ้นเมื่อ ค.ศ. 1830 ขณะอายุเพียง 20 ปี เป็นคอนแชร์โตสำหรับเปียโนชิ้นแรกที่เขาแต่งขึ้น แต่เป็นชิ้นที่สองที่ได้ตีพิมพ์ จึงได้ชื่อว่าเป็นคอนแชร์โต "หมายเลข 2"
คอนแชร์โตชิ้นนี้ออกแสดงครั้งแรกเมื่อวันที่ 17 มีนาคม ค.ศ. 1830 ที่วอร์ซอ โปแลนด์ โดยเขาเป็นผู้บรรเลงเดี่ยวเปียโนด้วยตนเอง และได้บรรเลงครั้งที่สองเมื่อวันที่ 30 มีนาคม
ชอแป็งแต่งเพลงนี้โดยได้แรงบันดาลใจมาจากความรักที่มีต่อหญิงสาวชื่อ คอนสแตนซา แกลดคอฟสกา () นักร้องโอเปราซึ่งศึกษาที่สถาบันดนตรีแห่งวอร์ซอ เช่นเดียวกับชอแป็ง เขาหลงรักหญิงสาวผู้นี้ตั้งแต่แรกพบในการแสดงครั้งหนึ่งเมื่อปี 1829 แต่ด้วยความขี้อาย จึงไม่เคยได้เปิดเผยความในใจต่อเธอ มีเพียงจดหมายที่เขียนบรรยายความในใจถึงเพื่อนสนิทเท่านั้น ต่อมาคอนสแตนซาได้แต่งงานไปในปี ค.ศ. 1832
คอนแชร์โตบทนี้ ประกอบด้วย 3 มูฟเมนต์
กัล โฮ นา โฮ โอ้รักสุดชีวิต
กัล โฮ นา โฮ โอ้รักสุดชีวิต (; ) เป็นภาพยนตร์ของบอลลีวู้ด ที่ถ่ายทำในนครนิวยอร์ก สหรัฐอเมริกา นำแสดงโดย ศาห์รุข ข่าน แซฟ อลี ข่าน ปรีติ ซิณฏา ชยา พัจจัน และ ดารา ซิงห์
ในมหานครนิวยอร์ก แห่งสหรัฐอเมริกาอันวุ่นวาย และเต็มไปด้วยผู้คนหลากหลายเชื้อชาติ ยังคงมีครอบครัวของสาวน้อยลูกครึ่งอินเดีย-ปากีสถาน นัยนา แคทเธอรีน กาปูร์ (ปรีตี้ ซินต้า) คือชื่อของเธอ เธออาศัยอยู่ในบ้านที่มีความแตกต่างทั้งเชื้อชาติ ศาสนา และทัศนคติส่วนตัว โดยเฉพาะ ลัชโช กาปูร์ (สุษมา เศษฐ) ผู้เป็นย่าของนัยนา กับ เจนนิเฟอร์ กาปูร์ (ชยา บาจจัน) ผู้เป็นแม่ของนัยนาและลูกสะใภ้ของลัชโช ที่ลัชโชตั้งอคติมาด้วยตั้งแต่ที่เจนนิเฟอร์รับ กิญา (ชนกะ ศุขลา) เด็กหญิงมาเลี้ยงเป็นลูกบุญธรรม ทำให้ลัชโชจงเกลียดจงชังเจนนิเฟอร์และกิญาเป็นอย่างมาก ผิดกับ ศิวะ (อธิต เนกขะ) หลานชายตัวจริงที่ลัชโชทุ่มเทความรักให้อย่างสุดหัวใจ นอกจากอคติที่มีให้กันแล้ว ลัชโชยังเป็นชาวปัญจาบที่นับถือศาสนาซิกข์ ทุกเช้าเธอต้องตื่นขึ้นมาแท็กทีมกับเพื่อนสาวอีกสองคนนั่นคือ กัมโม และ ลัมโม เพื่อสวดบูชาแด่องค์คุรุนานักเทพ ในขณะที่เจนนิเฟอร์เป็นคริสตชนและนับถือพระเยซูและพระผู้เป็นเจ้า นอกจากปัญหาภายในบ้านแล้ว ครอบครัวนี้ยังต้องรับมือกับปัญหาภายนอกบ้านอีกด้วย เพราะร้านอาหารที่พวกเขาเปิดกิจการอยู่นั้นใกล้จะเจ๊งเต็มที จนแบงค์จะมายึดบ้านอยู่รอมร่อ พวกเขาได้แต่สวดภาวนาขอให้สวรรค์ส่งเทวดามาช่วยเหลือให้พวกเขาพ้นทุกข์ไปซะที
และแล้ววันหนึ่งสวรรค์ก็ส่งเทวดามาให้แก่พวกเขา เขาชื่อ อามัน มธุระ (ชาห์รุข ข่าน) เป็นหลานชายของ จัดดา (ดารา ซิงห์) ตาแก่ข้างบ้านที่ตามจีบลัชโชอยู่ ภายนอกอามันคือชายหนุ่มมาดกวนที่วุ่นวายจนนัยนาไม่ชอบขี้หน้าเขาตั้งแต่แรกเห็น แต่พอนานวันเข้า นัยนาก็เริ่มเห็นความดีในตัวอามัน แท้จริงแล้วเขาเป็นหนุ่มจิตใจดี มองโลกในแง่ดี ทั้งยังมีหัวคิดสุดครีเอท เขาเข้ามาคอยช่วยเหลือครอบครัวของนัยนาจนดีวันดีคืน ไม่ว่าจะเป็นการช่วยฟื้นฟูกิจการร้านอาหารของนัยนาจนกลับมารุ่งเรืองอีกครั้ง ทั้งยังให้ความรักแก่ทุกคนในครอบครัวของเธออย่างเท่าเทียม จนนัยนาค่อย ๆ รับอามันเข้ามาอยู่ในหัวใจของเธอไปโดยไม่รู้ตัว โดยหารู้ไม่ว่า โรฮิต ปาเตล (เซฟ อาลี ข่าน) เพื่อนชายที่เรียนเซคชั่นเดียวกันกับเธอ และเป็นเพื่อนที่เธอสนิทที่สุด กำลังแอบหลงรักเธออยู่ อามันเองก็รู้ดีว่านัยนารู้สึกกับเขาอย่างไร ทว่าเขารู้ตนเองดีว่าเขาไม่สามารถที่จะครองคู่กับเธอได้ เพราะอามันเป็นโรคหัวใจที่อาจจะอยู่ได้อีกไม่นานนัก และอามันก็รู้ดีว่าโรฮิตรู้สึกอย่างไรกับนัยนา เขาจึงตัดสินใจที่จะใช้ช่วงเวลาสุดท้ายของชีวิต ทำทุกอย่างให้นัยนาได้ลงเอยกับโรฮิต คนที่ยังมี “โอกาส” มากกว่าเขา
ศิริ ศิริจินดา
ศิริ ศิริจินดา มีชื่อจริงว่า บรรจง เลาหจินดา (26 พฤศจิกายน พ.ศ. 2466 - 30 มกราคม พ.ศ. 2546) เป็นนักแสดง และผู้กำกับชาวไทย
เขาเกิดเมื่อวันที่ 26 พฤศจิกายน พ.ศ. 2466 เป็นชาวปากน้ำ สมุทรปราการ สำเร็จการศึกษาจากโรงเรียนช่างกลปทุมวัน แต่หลังเรียนจบเขาได้พบกับครูมารุต (ทวี ณ บางช้าง) ผู้กำกับคนดัง เขาก็ก้าวสู่การเป็นนักแสดง รับงานแสดงภาพยนตร์อย่างอิสระ และต่อมาตั้งบริษัทชื่อ จินดาวรรณภาพยนตร์ โดยมีเพื่อนนักแสดงชื่อ ดอกดิน กัญญามาลย์ เป็นเพื่อนร่วมงานหลัก
เขามีผลงานภาพยนตร์หลายเรื่อง อย่าง "สร้อยฟ้าขายตัว" (2498) สร้างจากนิยายของชอุ่ม ปัญจพรรค์ แสดงคู่กับ รัตนาภรณ์ อินทรกำแหง และ "เหนือเมฆ" (2500) กำกับโดยประทีป โกมลภีส แสดงร่วมกับจรัสศรี สายะศิลป์ ต่อมาเขาก้าวสู่บทบาทผู้กำกับ สร้างผลงานสร้างชื่ออย่าง "เห่าดง" (2501) แสดงโดยอมรา อัศวนนท์ และเรื่อง "ขุนดง" (2507) แสดงโดยโผน กิ่งเพชร, เสกสรร สัตยา และขวัญใจ สอาดรักษ์ ส่วนผลงานเรื่อง "อ้อมอกสวรรค์" (2505) เป็นผลงานภาพยนตร์เงินล้านและเป็นอีกเรื่องหนึ่งที่ได้เกียรติให้นำออกไปฉายที่สหรัฐอเมริกา
ด้านชีวิตส่วนตัว เขามีภรรยาชื่อวงศ์ทอง ผลานุสนธ์ ในบางครั้งเธอยังแสดงในงานของสามี เช่น ในภาพยนตร์ "ศรีปราชญ์" (2500)
วันเวิลด์เทรดเซ็นเตอร์
วันเวิลด์เทรดเซ็นเตอร์ () หรือชื่อเดิมคือ ฟรีดอมทาวเวอร์ เป็นชื่อสิ่งปลูกสร้างสองหลังในโลว์เออร์แมนฮัตตัน นครนิวยอร์ก มักหมายถึงสิ่งปลูกสร้างหลักในกลุ่มเวิลด์เทรดเซ็นเตอร์ (World Trade Center complex) ใหม่ และยังเป็นสิ่งปลูกสร้างสูงสุดในซีกโลกตะวันตก วันเวิลด์เทรดเซ็นเตอร์ใช้ชื่อเดียวกับหอคอยแฝดเหนือของเวิลด์เทรดเซ็นเตอร์เดิมซึ่งถูกทำลายในเหตุวินาศกรรม 11 กันยายนและตั้งอยู่ ณ มุมตะวันตกเฉียงเหนือของที่ตั้งเวิลด์เทรดเซ็นเตอร์ 16 เอเคอร์ บนที่ตั้งของ 6 เวิลด์เทรดเซ็นเตอร์เดิม อาคารนี้ติดกับถนนเวสต์ทางตะวันตก ติดกับถนนวีซีทางเหนือ ติดกับถนนฟุลทอนทางใต้ และถนนวอชิงตันทางตะวันออก การก่อสร้างเริ่มเมื่อวันที่ 27 เมษายน พ.ศ. 2549 ความสูงหลังคาของอาคารสูง 104 ชั้นมาตรฐาน แต่มีชั้นจริง 94 ชั้น
กลุ่มเวิลด์เทรดเซ็นเตอร์ใหม่ซึ่งวันเวิลด์เทรดเซ็นเตอร์เปิดเมื่อวันที่ 3 พฤศจิกายน พ.ศ. 2557 เดิมจะมีอาคารสำนักงานสูงหลายชั้นอื่นอีกสามหลัง ตั้งอยู่ ณ ถนนกรีนิชและอนุสรณ์และพิพิธภัณฑ์ 11 กันยายนแห่งชาติ ซึ่งตั้งอยู่ทางใต้ของวันเวิลด์เทรดเซ็นเตอร์และเคยเป็นที่ตั้งของหอคอยแฝด
หลังจากเวิลด์เทรดเซ็นเตอร์เดิมถูกทำลายเมื่อวันที่ 11 กันยายน พ.ศ. 2544 ได้มีการประชุมหาข้อสรุปการสร้างเวิลด์เทรดเซ็นเตอร์หลังใหม่เกือบจะทันที ในปี พ.ศ. 2546 บริษัทพัฒนาโลว์เออร์แมนฮัตตัน (Lower Manhattan Development Corporation) ได้เสนอให้มีการแข่งขันการออกแบบอาคารเวิลด์เทรดเซ็นเตอร์ใหม่ในครั้งแรกภายใต้แนวคิดการออกแบบเบื้องต้น (Preli minary Design Concepts) แต่ไม่เป็นที่ยอมรับของประชาชน และครั้งที่ 2 Daniel Libeskind ได้มีการเสนอแนวคิดการศึกษาการออกแบบนวัตกรรม (Innovative Design Study) ในเดือนธันวาคม พ.ศ. 2545 และได้มีการเลือกเอาแนวความคิดนี้ แต่แนวความคิดนี้ก็ได้มีการปรับเปลี่ยนอีกหลายครั้งเนื่องจากนักพัฒนาไม่เห็นด้วยเรื่องการเช่าพื้นที่ของเวิลด์เทรดเซ็นเตอร์
แฮงก์ วิลเลียมส์
แฮงก์ วิลเลียมส์ () (17 กันยายน ค.ศ. 1923 - 1 มกราคม ค.ศ. 1953) เป็นนักร้อง-นักแต่งเพลง และนักดนตรีชาวอเมริกัน ถือเป็นหนึ่งในนักร้องเพลงคันทรีที่ยิ่งใหญ่ที่สุดตลอดกาลคนหนึ่ง เขามีเพลงติดชาร์ตอันดับ 1 อยู่ 11 เพลงในช่วงระหว่างปี ค.ศ. 1948-1953 โดยที่เขาไม่สามารถอ่านหรือจบการเรียนดนตรีจากที่ใด ผลงานเพลงฮิตของเขาเช่น "Your Cheatin' Heart", "Hey Good Lookin'" และ "I'm So Lonesome I Could Cry"
วิลเลียมส์เสียชีวิตเมื่อวัย 29 ปี การเสียชีวิตของเขาเป็นที่เชื่อว่าเป็นผลมาจากแอลกอฮอล์และเสพยา บุตรของเขา แฮงก์ วิลเลียมส์ จูเนียร์, เจตต์ วิลเลียมส์ บุตรสาว, และหลานชาย แฮงก์ วิลเลียมส์ ที่ 3, ฮอลลี วิลเลียมส์ และฮิลารี วิลเลียมส์ ก็เป็นนักร้องอาชีพเช่นเดียวกัน
เขามีเพลงของเขาถูกนำมาทำใหม่โดยศิลปินอื่นหลายเพลง ตั้งแต่แนวป็อป, กอสเปล, บลูส์ และร็อก เช่น ทาวเนส แวน แซนต์, บ็อบ ดีแลน, ลีโอนาร์ด โคเฮน, เบ็ก แฮนเซน, จอห์นนี แคช, โทนี เบนเนตต์, เดอะเรซิเดนต์ส, แพตซี ไคลน์, เรย์ ชาร์ล และหลุยส์ อาร์มสตรอง
แฟมิซือ
นิตยสารแฟมิซือ (, ) หรือในชื่อเดิม แฟมิคอม ซือชิน เป็นนิตยสารวิดีโอเกมที่มีชื่อเสียงในประเทศญี่ปุ่น ผลิตโดย สำนักพิมพ์เอ็นเทอร์เบรน และสำนักพิมพ์โทะคุมะ วางจำหน่ายครั้งแรกเมื่อวันที่ 6 มิถุนายน พ.ศ. 2529 สิ่งพิมพ์ในชื่อแฟมิซือ นอกจากแฟมิซือรายสัปดาห์ที่เป็นหัวหลักแล้ว ยังมีนิตยสารแยกตามประเภทเครื่องเกมต่างๆ ได้แก่ ตระกูลเพลย์สเตชัน ตระกูลนินเทนโด (วีและนินเทนโด ดีเอส) ตระกูลเอ็กซ์บอกซ์ และแฟมิซือ เวฟ นิตยสารรายเดือนที่แนบดีวีดีตัวอย่างเกมไว้ด้วย
แฟมิซือมีชื่อเสียงในการให้คะแนนวิจารณ์เกมต่างๆ โดยมีผู้วิจารณ์สี่คนต่อเกม ให้คะแนนตั้งแต่ศูนย์ (แย่ที่สุด) ไปจนถึงสิบ (เยี่ยมที่สุด) หากเกมใดได้คะแนนเต็มสี่สิบ ย่อมส่งผลให้ผู้ซื้อมีความไว้วางใจต่อตัวเกมมากขึ้น
สำหรับเกมที่เคยได้รับคะแนนวิจารณ์เกมเต็มสี่สิบคะแนนจากแฟมิซือ มีดังนี้
สุฐิตา ปัญญายงค์
สุฐิตา ปัญญายงค์, หรือชื่อเมื่อแรกเกิดว่า สุฐิตา เรืองรองหิรัญญา, หรือชื่อเล่นว่า นิหน่า (15 ตุลาคม 2525 — ) เป็นนักแสดง นักร้อง พิธีกร ผู้ประกาศข่าวชาวไทย
สุฐิตา ปัญญายงค์ (สกุลเดิม:เฏฌาฌัญ) เป็นบุตรของนายสุทธิ และนางทัศนีย์ เรืองรองหิรัญญา เป็นบุตรคนรอง ในจำนวนพี่น้อง 3 คน มีพี่ชาย 1 คน และน้องสาว 1 คน จบการศึกษาระดับมัธยมจาก โรงเรียนบดินทรเดชา (สิงห์ สิงหเสนี) ระดับปริญญาตรี จากคณะวารสารศาสตร์และสื่อสารมวลชน มหาวิทยาลัยธรรมศาสตร์ สาขาภาพยนตร์และภาพถ่าย
เข้าสู่การเป็นนักร้องของค่ายแกรมมี่ เมื่อตอนอายุ 17 ปี โดยการประกวดร้องเพลงของโบ สุนิตา ลีติกุล, Hotwave Music Awards ครั้งที่ 2 และ RVS Singing Contest หลังจากนั้นได้มีผลงานในวงการบันเทิงในหลายด้าน เช่น ด้านการแสดงในละครหลายต่อหลายเรื่อง จนกระทั่งปี 2004 ก็ได้ร่วมกับเพื่อนๆในสาขาภาพยนตร์และภาพถ่ายคณะวารสารศาสตร์และสื่อสารมวลชน มหาวิทยาลัยธรรมศาสตร์ ทำโปรเจกต์ถ่ายทำภาพยนตร์โดยใช้ฟิล์ม 16mm. ส่งอาจารย์ก่อนเรียนจบได้รับโอกาสจากปรัชญา ปิ่นแก้ว และเสี่ยเจียงสมศักดิ์ เตชะรัตนประเสริฐ ค่ายหนังยักษ์ใหญ่อย่างสหมงคลฟิล์มสนับสนุนผลักดัน จากหนังที่ถ่ายทำเพื่อส่งอาจารย์กลายมาเป็นภาพยนตร์เพื่อฉายในโรงภาพยนตร์เรื่อง "กั๊กกะกาวน์"
นอกจากนี้ยังทำงานเป็น พิธีกร และ ผู้ประกาศข่าวกีฬา ทางช่อง 7 อีกด้วย
สุฐิตานับถือศาสนาคริสต์นิกายโรมันคาทอลิก และมีชื่อทางศาสนาว่า "มารีอา"
ปัจจุบันสมรสกับพชร ปัญญายงค์ ผู้ประกาศข่าวและพิธีกร โดยมีการหมั้นเมื่อวันที่ 17 พฤศจิกายน พ.ศ. 2553 และมีพิธีฉลองงานวิวาห์ในวันที่ 8 มกราคม พ.ศ. 2554 ช่วงเช้า ณ อาสนวิหารอัสสัมชัญ และจดทะเบียนสมรสช่วงเย็น ณ โรงแรมแกรนด์ ไฮแอท เอราวัณ ทั้งสองมีบุตรชายหนึ่งคน ชื่อ แพททริก หรือ พชฏ ปัญญายงค์ กับมีบุตรสาวอีกหนึ่งคน ชื่อ ริต้า หรือ พชริตา ปัญญายงค์
เพลงที่โปรโมทอัลบั้มหรือเพลงฮิตในอัลบั้ม เน้น ตัวหนา
วิรากานต์ เสณีตันติกุล
วิรากานต์ เสณีตันติกุล หรือ มะปราง นักแสดงกลุ่มเพาเวอร์ทรี ของสถานีโทรทัศน์ไทยทีวีสีช่อง 3 เป็นเนื่องจากมีแววตาที่เหมือนนางร้ายดุ จึงมักได้รับบทเป็นนางร้ายอยู่บ่อย ๆ
ชีวิตส่วนตัวคบหาดูใจกับ อัทธ์ อังค์กูณฑ์ ธนาทรัพย์เจริญ นักร้องนำวง เยสเซอร์เดส์ 
วันเกิด 26 กรกฎาคม พ.ศ. 2532
ig.ส่วนตัวของมะปราง วิรากานต์
สะพานอากาชิไคเกียว
สะพานอากาชิไคเกียว () หรือสะพานไข่มุก เป็นสะพานแขวนที่ยาวที่สุดในโลก โดยมีความยาวทั้งสิ้น 3,991 เมตร ความยาวช่วงกลางสะพาน 1,991 เมตร ตั้งอยู่ที่ประเทศญี่ปุ่น ก่อสร้างเสร็จเมื่อปี ค.ศ. 1998 สะพานแห่งนี้เป็นเส้นทางคมนาคมหลักระหว่างเมืองโคเบะบนเกาะฮนชู กับเมืองอิวายะบนเกาะอาวาจิ ข้ามช่องแคบอากาชิอันพลุกพล่าน สะพานเป็นส่วนหนึ่งของทางหลวงสายฮนชู - ชิโกะกุ
ก่อนมีสะพานอากาชิไคเกียว การเดินทางข้ามช่องแคบอากาชิต้องใช้บริการเรือข้ามฟากซึ่งอันตรายมาก เนื่องจากช่องแคบอากาชิเป็นเส้นทางสัญจรทางน้ำที่หนาแน่นแห่งหนึ่ง อีกทั้งยังมีภัยธรรมชาติรุนแรงที่เกิดขึ้นอยู่เป็นประจำ จนกระทั่งในปี ค.ศ. 1955 ได้เกิดเหตุการณ์เรือข้ามฟากสองลำเกิดอับปางลงกลางทะเล ทำให้มีผู้เสียชีวิตซึ่งส่วนมากเป็นเยาวชนจำนวน 168 ราย อันเป็นเหตุการณ์สะเทือนใจ ทำให้รัฐบาลญี่ปุ่นในขณะนั้นริเริ่มโครงการก่อสร้างสะพานแขวนขึ้นในบริเวณดังกล่าว ซึ่งแผนการเดิมนั้นสร้างเป็นสะพานสำหรับรถยนต์และทางรถไฟ แต่เมื่อมีการลงมือก่อสร้างสะพานขึ้นในปี ค.ศ. 1986 ก็ได้มีการเปลี่ยนแปลงแบบให้เป็นสะพานสำหรับรถยนต์เพียงอย่างเดียว ประกอบด้วยถนน 6 เลน การก่อสร้างเริ่มต้นขึ้นอย่างเป็นทางการในเดือนพฤษภาคม ค.ศ. 1986 และเปิดใช้งานอย่างเป็นทางการในวันที่ 5 เมษายน ค.ศ. 1998
เขื่อนวชิราลงกรณ
เขื่อนวชิราลงกรณ เดิมมีชื่อว่า เขื่อนเขาแหลม เป็นเขื่อนหินถมแห่งแรกของประเทศไทยที่ดาดผิวหน้าด้วยคอนกรีตเสริมเหล็ก ตั้งอยู่บนแม่น้ำแควน้อย เป็นเขื่อนอเนกประสงค์โดยมีวัตถุประสงค์ด้านผลิตกระแสไฟฟ้าเป็นหลัก สร้างปิดกั้นแม่น้ำแควน้อยบริเวณตำบลท่าขนุน อำเภอทองผาภูมิ จังหวัดกาญจนบุรี ตัวอ่างเก็บน้ำอยู่ในท้องที่อำเภอทองผาภูมิและอำเภอสังขละบุรี จังหวัดกาญจนบุรี
เริ่มก่อสร้างในเดือนมีนาคม พ.ศ. 2522 เสร็จในปี พ.ศ. 2527 หลังสร้างเสร็จ พระบาทสมเด็จพระปรมินทรมหาภูมิพลอดุลยเดช เสด็จพระราชดำเนินพร้อมด้วยสมเด็จพระเทพรัตนราชสุดาฯ สยามบรมราชกุมารี และสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ไปทรงประกอบพิธีเปิดเขื่อนเขาแหลมเมื่อวันพฤหัสบดีที่ 9 มกราคม พ.ศ. 2529 และต่อมาพระราชทานชื่อใหม่ว่า "เขื่อนวชิราลงกรณ" ตามพระนามของสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร
เขื่อนมีความจุ 8,860 ล้านลูกบาศก์เมตร ปริมาณน้ำไหลเข้าอ่างเฉลี่ยปีละ 5,369 ล้านลูกบาศก์เมตร ติดตั้งเครื่องกำเนิดไฟฟ้า 3 เครื่องบริเวณปล่อยน้ำ ขนาดกำลังผลิต 100,000 กิโลวัตต์ รวมกำลังผลิต 300,000 กิโลวัตต์ ให้พลังงานไฟฟ้าเฉลี่ยปีละ 760 ล้านกิโลวัตต์ชั่วโมง
การเดินทาง ใช้เส้นทางออกจากกรุงเทพมหานครโดยถนนเพชรเกษม (ทางหลวงแผ่นดินหมายเลข 4) ผ่านนครปฐมแล้วขึ้นสะพานเลี้ยวขวาเข้าสู่ทางหลวงแผ่นดินหมายเลข 323 ผ่านบ้านโป่ง ลูกแก ท่ามะกา ท่าม่วง แล้วเข้าสู่จังหวัดกาญจนบุรี จากนั้นเลี้ยวซ้ายอีกครั้งที่แยกแก่งเสี้ยน บนทางหลวงแผ่นดินหมายเลข 323 ดังเดิมไปอีกประมาณ 190 กิโลเมตรบนเส้นทางทองผาภูมิ-สังขละบุรี
จากการก่อสร้างเขื่อนดังกล่าว ผลปรากฏว่ามีเขตที่น้ำท่วมถึงถูกที่วัด จำนวน 2 แห่ง คือ วัดม่วงชุม กับวัดพิชัยธาราม อำเภอท่าม่วง จังหวัดกาญจนบุรี
วัดโคกหม้อ
วัดโคกหม้อ ตั้งอยู่ในตำบลโพธิ์เก้าต้น อำเภอเมืองลพบุรี จังหวัดลพบุรี
วัดโคกหม้อ ตั้งอยู่ที่หมู่ที่ 9 ตำบลโพธิ์เก้าต้น อำเภอเมืองลพบุรี จังหวัดลพบุรี เดิมเป็นวัดร้าง เป็นวัดเก่าแก่สันนิษฐานว่าน่าจะสร้างในสมัยกรุงศรีอยุธยา เป็นราชธานี ต่อมาได้รับการบูรณะ วัดโคกหม้อในปัจจุบันจึงมีสิ่งก่อสร้างต่างๆมากมาย เพราะเนื่องด้วยความอุปถัมภ์เค้าชูของบรรดาสาธุชนที่ศรัทธาในพระศาสนาและพระสงฆ์กับกันสร้างวัดจนมีความเจริญอย่างรวดเร็ว มีการสืบทอดประเพณีที่เดงามเอาไว้อย่างเคร่งครัด ปัจจุบันมีพระครูศิลสังวรวิสุทธิ์ หรือ (พระอาจารย์พิเชษฐ์)เป็นเจ้าอาวาสองค์ปัจจุบัน
ภายในพิพิธภัณฑ์วัดโคกหม้อ ซึ่งเป็นที่จัดแสดงโบราณวัตถุ ของหายากที่ประเมินค่ามิได้ มีการจัดเรียงเอาไว้อย่างเป็นหมวดหมู่ เหมาะแก่การศึกษาค้นคว้า และผู้ที่สนใจทั่วไปสามารถเข้าชมพิพิธภัณฑ์ของวัดโคกหม้อได้ทุกวัน
ดะเระกะโนะเนไกกะตะนาอูโคโระ
"ดะเระกะโนะเนไกกะตะนาอูโคโระ'" เป็นซิงเกิลภาษาญี่ปุ่นลำดับที่ 13 จากทั้งหมด 15 ซิงเกิล โดยวางจำหน่ายในวันที่ 2 เมษายน พ.ศ. 2547 วางจำหน่ายจำนวน 2 รูปแบบ คือ รูปแบบซีดีและดีวีดี
เพลงดะเระกะโนะเนไกกะตะนาอูโคโระใช้เป็นเพลงประกอบภาพยนตร์ญี่ปุ่นเรื่อง Casshern
วัดสำราญ
วัดสำราญ ตั้งอยู่หมู่ที่ 3 ตำบลโพธิ์เก้าต้น อำเภอเมืองลพบุรี จังหวัดลพบุรี เป็นวัดเก่าแก่ที่ได้รับการบูรณปฏิสังขรณ์ในปี พ.ศ. 2421 และในปี พ.ศ. 2455 หลวงพ่อฉายได้นิมนต์หลวงพ่อหิน ซึ่งเป็นพระพุทธรูปโบราณปางนาคปรกมาประดิษฐาน ณ ที่วัดแห่งนี้ด้วย ปัจจุบันมีพระครูผาสุกโพธิธรรม เจ้าคณะตำบลโพธิ์เก้าต้น ดำรงตำแหน่งเจ้าอาวาสวัดสำราญ
เทศบาลตำบลวังบงค์
เทศบาลตำบลวังบงค์ จากเดิมเปลี่ยนชื่อจาก "องค์การบริหารส่วนตำบลสำนักขุนเณร" เป็น "องค์การบริหารส่วนตำบลวังบงค์" และจัดตั้งเป็นเทศบาลตำบล โดยประกาศกระทรวงมหาดไทยพิจารณาให้จัดตั้งเป็น "เทศบาลตำบลวังบงค์" เมื่อวันที่ 17 กรกฎาคม พ.ศ. 2551 
เทศบาลตำบลวังบงค์ มีจำนวนประชากรทั้งหมดประมาณ 3,450 คน ตั้งอยู่ในเขตท้องที่ของ ตำบลสำนักขุนเณร อำเภอดงเจริญ จังหวัดพิจิตร โดยครอบคลุมบางส่วน รอบนอกของ ตำบลสำนักขุนเณร มีพื้นที่ทั้งหมดรวม 9 หมู่บ้าน ประกอบไปด้วย
ลักษณะภูมิประเทศในเขตเทศบาล เป็นที่ราบลุ่ม มีลำคลองไหลผ่าน 4 สาย คือคลองห้วยแห็ง คลองลำประดา คลองวังบงค์และคลองไดลำพอน ประชากรส่วนใหญ่ประกอบอาชีพทางการเกษตร ปลูกข้าวเป็นหลัก
สะพานเอลิซาเบธ
สะพานเอลิซาเบธ () เป็นสะพานแขวน ตั้งอยู่ที่อยู่กรุงบูดาเปสต์ ประเทศฮังการี สร้างข้ามแม่น้ำดานูบ ระหว่างเมืองบูดา และเมืองเปสต์ สะพานตั้งอยู่ในส่วนที่แคบที่สุดของแม่น้ำดานูบในบริเวณเมืองบูดาเปส มีความยาวทั้งสิ้น 378.6 เมตร ความยาวระหว่างตอม่อ 290 เมตร
ชื่อสะพานมาจากพระนามของดัชเชสเอลิซาเบธแห่งบาวาเรีย ซึ่งเป็นสมเด็จพระจักรพรรดินีแห่งออสเตรีย และสมเด็จพระราชินีแห่งฮังการี ผู้ซึ่งถูกลอบปลงพระชนม์ ในปี พ.ศ. 2441 ในปัจจุบันนี้มีอนุสาวรีย์ของพระนางตั้งอยู่บริเวณสะพาน
สถานีขนส่งผู้โดยสารกรุงเทพ (หมอชิต)
สถานีขนส่งผู้โดยสารกรุงเทพ (ตลาดหมอชิต) เป็นสถานีขนส่งที่ใช้รับส่งผู้โดยสารจากภาคเหนือ ภาคตะวันออกเฉียงเหนือและภาคกลาง และเป็นสำนักงานใหญ่ของบริษัท ขนส่ง จำกัด บนเนื้อที่ของกรมธนารักษ์จำนวน 63 ไร่ เปิดทำการเมื่อวันที่ 1 มกราคม พ.ศ. 2503 ปัจจุบันปิดทำการ และก่อสร้างใหม่เป็นศูนย์ซ่อมบำรุงและศูนย์ควบคุมระบบรถไฟฟ้า ของโครงการรถไฟฟ้าเฉลิมพระเกียรติ 6 รอบพระชนมพรรษา และสำนักงานใหญ่ของบริษัท ระบบขนส่งมวลชนกรุงเทพ จำกัด (มหาชน) เรียบร้อยแล้ว
ในปี พ.ศ. 2503 เปิดสถานีเดินรถสายเหนือเป็นอาคารไม้ชั้นเดียว
ในปี พ.ศ. 2510 ก่อสร้างอาคารสำนักงานใหญ่ พร้อมชานชาลาสถานีรถธรรมดาสายตะวันออกเฉียงเหนือ
ในปี พ.ศ. 2524 เปิดใช้อาคารสถานีรถปรับอากาศ สถานีรถธรรมดาสายเหนือ
ในปี พ.ศ. 2541 ย้ายสถานีรถโดยสารทั้งหมดจากตลาดหมอชิตสู่สถานีขนส่งผู้โดยสารกรุงเทพ (จตุจักร)ในปัจจุบัน เนื่องจากกรมธนารักษ์ ได้อนุมัติการใช้พื้นที่สำหรับการก่อสร้างศูนย์ซ่อมบำรุงรถไฟฟ้าบีทีเอส
ในปัจจุบัน สถานีขนส่งแห่งนี้ไม่เหลือร่องรอยอาคารและตัวสถานีให้เห็นแล้ว แต่ยังมีกำแพงของสถานีขนส่งที่คงอยู่ พื้นที่ส่วนหนึ่งใช้เป็นที่จอดรถสำหรับผู้ที่มาใช้บริการรถไฟฟ้าบีทีเอสสถานีหมอชิต และรถไฟฟ้ามหานครสถานีสวนจตุจักร และอีกส่วนหนึ่งเป็นศูนย์ซ่อมบำรุงใหญ่หมอชิต ของรถไฟฟ้าบีทีเอสด้วย
อย่างไรก็ตาม เมื่อวันที่ 2 มิถุนายน พ.ศ. 2560 ที่ประชุมโครงการก่อสร้างสถานีกลางบางซื่อได้มีมติให้ บริษัท ขนส่ง จำกัด ย้าย สถานีขนส่งผู้โดยสารกรุงเทพ (จตุจักร) กลับสู่ที่ตั้งเดิม โดยให้สร้างต่อไปจากชั้นดาดฟ้าของศูนย์ซ่อมบำรุงใหญ่หมอชิต และให้สร้างสะพานลอยเข้าสู่สถานีกลางบางซื่อเพื่อให้รถสามารถเข้ามารับผู้โดยสารที่สถานีกลางได้ ทั้งนี้สาเหตุมาจากที่การรถไฟแห่งประเทศไทยมีความจำเป็นต้องใช้พื้นที่ในการก่อสร้างสถานีกลางบางซื่อเพิ่มเติม ซึ่งแต่เดิม บริษัท ขนส่ง จำกัด มีแผนย้ายสถานีขนส่งไปยังที่ตั้งใหม่ในพื้นที่ของ บริษัท เซ็นทรัลพัฒนา จำกัด (มหาชน) แต่เนื่องมาจากปัญหาที่บริเวณดังกล่าวยังไม่มีการปรับสีผังเมืองที่อนุญาตให้ก่อสร้างพื้นที่ค้าปลีกได้ ที่ประชุมจึงมีมติหาทางออกร่วมกันก่อนได้ข้อสรุปว่าให้ย้ายกลับไปยังที่ตั้งเดิม
กลุ่มอาการไคลน์เฟลเตอร์
กลุ่มอาการไคลน์เฟลเตอร์ () เป็นภาวะหนึ่งที่เพศชายมีโครโมโซมเอกซ์ (X) เกินมาอันหนึ่ง ปกติแล้วมนุษย์เพศหญิงจะมีโครโมโซมเพศเป็น XX และเพศชายมีโครโมโซมเพศเป็น XY ผู้ป่วยกลุ่มอาการนี้จะมีโครโมโซม X ตั้งแต่ 2 อันขึ้นไป และมีโครโมโซม Y อย่างน้อย 1 อัน จากการที่มีโครโมโซมเกินมานี้เองทำให้บางครั้งเรียกผู้ป่วยกลุ่มนี้ว่า "เพศชาย XXY" หรือ "เพศชาย 47, XXY"
กลุ่มอาการไคลน์เฟลเตอร์เป็นความผิดปกติทางโครโมโซมเพศที่พบได้บ่อยที่สุดในมนุษย์ และเป็นภาวะมีโครโมโซมเกินที่พบบ่อยที่สุดเป็นอันดับสอง พบประมาณ 1 ใน 1,000 ของมนุษย์เพศชาย มนุษย์เพศชาย 1 ใน 500 คน จะมีโครโมโซม X เกินมาอันหนึ่ง แต่ไม่ทำให้เกิดกลุ่มอาการดังที่ว่านี้ สิ่งมีชีวิตอื่นที่มีกลุ่มอาการ XXY คล้ายกันนี้ยังมี เช่น หนู (mice) เป็นต้น
อาการหลักคือผู้ป่วยจะมีอัณฑะเล็กกว่าปกติ มีภาวะเจริญพันธุ์บกพร่อง (มีลูกยาก) นอกจากนี้ยังมีความผิดปกติทางร่างกายและพฤติกรรมที่พบบ่อยอีกหลายอย่าง ซึ่งแตกต่างกันไปตามความรุนแรงของโรค ผู้ป่วยหลายคนมีอาการน้อยมากจนยากจะสังเกตพบ
ถึงแม้จะยังไม่มีวิธีรักษาให้หายขาด แต่ก็ยังมีวิธีรักษาต่างๆ ที่ช่วยเหลือให้ผู้ป่วยมีคุณภาพชีวิตที่ดีขึ้นได้ วิธีการเหล่านี้เช่น การทำกายภาพบำบัด การฝึกพูด การให้คำปรึกษา และการปรับวิธีการสอนเฉพาะราย เป็นต้น ในผู้ป่วยที่มีระดับฮอร์โมนเพศชายต่ำแพทย์อาจพิจารณาให้ฮอร์โมนทดแทน เต้านมที่มีขนาดใหญ่อาจผ่าตัดแก้ไขได้ ผู้ป่วยประมาณครึ่งหนึ่งมีโอกาสมีบุตรได้ด้วยการใช้เทคโนโลยีช่วยการเจริญพันธุ์วิธีต่างๆ แม้จะมีราคาสูงและมีความเสี่ยงของการเกิดภาวะแทรกซ้อนอยู่บ้าง โดยทั่วไปแล้วผู้ป่วยกลุ่มอาการไคลน์เฟลเตอร์จะมีอายุขัยเทียบเท่าคนปกติ
กลุ่มอาการนี้ตั้งชื่อตามดอกเตอร์แฮร์รี่ ไคลน์เฟลเตอร์ (Dr. Harry Klinefelter) ซึ่งได้ทำการศึกษาวิจัยร่วมกับ Fuller Albright ในปี ค.ศ. 1942 ใน Massachusetts General Hospital ในบอสตัน แมสซาชูเซตส์ และได้บันทึกคำอธิบายโรคนี้ไว้ในปีนั้นเอง
สาเหตุที่พบบ่อยที่สุดของการมีโครโมโซม X เกินมา มาจากการไม่แยกส่วน (nondisjunction) ของโครโมโซมในขั้นตอนการแบ่งเซลล์ไมโอซิส 1 หรือการสร้างเซลล์สืบพันธุ์ ในกรณีนี้ โครโมโซมคู่ X และ Y ไม่แยกกันตามขั้นตอนปกติ ทำให้เกิดมีเซลล์อสุจิที่มีโครโมโซม X และ Y อยู่ด้วยกันในเซลล์เดียว (ปกติควรมีเพียง X หรือ Y อย่างใดอย่างหนึ่งเพียงอันเดียว) เมื่อเซลล์อสุจินี้ผสมกับเซลล์ไข่ปกติที่มีโครโมโซม X 1 อัน จึงทำให้เกิดตัวอ่อนที่มีโครโมโซมเป็น XXY ขึ้นมา ถือเป็นรูปแบบที่ไม่ปกติของโครโมโซม XY ที่พบบ่อยที่สุด เกิดขึ้นในทารกเพศชายเกิดมีชีพ 1 ใน 100 คน
จูเลีย กิลลาร์ด
จูเลีย ไอลีน กิลลาร์ด () เกิดเมื่อวันที่ 29 กันยายน ค.ศ. 1961 เป็นนายกรัฐมนตรีคนที่ 27 ของออสเตรเลีย และเป็นอดีตนายกรัฐมนตรีหญิงคนแรกของออสเตรเลียและเป็นอดีตนายกรัฐมนตรีคนแรกที่ยังไม่เคยผ่านการสมรสมาก่อน
กิลลาร์ดได้รับเลือกเข้าสู่สภาผู้แทนราษฎรในฐานะผู้แทนของเขตเลือกตั้งลาเลอร์ ในปี ค.ศ. 1998 จากนั้นในปี ค.ศ. 2001 หลังจากที่พรรคแรงงานพ่ายแพ้การเลือกตั้ง เธอได้รับเลือกให้เป็นส่วนหนึ่งของคณะรัฐมนตรีเงาในตำแหน่งรัฐมนตรีเงา กระทรวงประชากรและการอพยพย้ายถิ่น ในเดือนกรกฎาคมปี ค.ศ. 2006 เธอได้เป็นรัฐมนตรีเงากระทรวงสาธารณสุข ในเดือนธันวาคม ค.ศ. 2006 หลังจากชนะการเลือกตั้งในปี พ.ศ. 2550 ภายใต้รัฐบาลของเควิน รัด เธอเข้ารับตำแหน่งรองนายกรัฐมนตรีหญิงคนแรกของออสเตรเลีย พร้อมตำแหน่งรัฐมนตรีกระทรวงศึกษาธิการ กระทรวงแรงงาน และสวัสดิการสังคม ในวันที่ 24 มิถุนายน ค.ศ. 2010 เธอดำรงตำแหน่งนายกรัฐมนตรีหญิงคนแรกของออสเตรเลีย หลังจากชนะเลือกตั้งภายในพรรคแรงงาน แต่เมื่อวันที่ 26 มิถุนายน ค.ศ. 2013 เธอก็แพ้การเลือกตั้งภายในพรรคให้กับอดีตหัวหน้าเควิน รัดด์ หลังจากผลสำรวจความคิดเห็นระบุว่าพรรคแรงงานจะแพ้การเลือกตั้งปี พ.ศ. 2556
กิลลาร์ดประกาศตนเองว่าเป็นพวกนิยมสาธารณรัฐ และสนับสนุนการปกครองระบอบสาธารณรัฐในออสเตรเลีย ท่ามกลางความไม่เห็นด้วยของประชาชนชาวออสเตรเลีย
สถานีขนส่งผู้โดยสารกรุงเทพ (ไฟฉาย)
สถานีขนส่งผู้โดยสารกรุงเทพฯ (ไฟฉาย)เป็นสถานีขนส่งที่ใช้รับส่งผู้โดยสารจากภาคใต้ ภาคตะวันตกและภาคกลาง เปิดทำการเมื่อวันที่ 1 มกราคม พ.ศ. 2503 โดยสถานีขนส่งสายใต้แห่งนี้ ตั้งอยู่บน ถ.จรัญสนิทวงศ์ แบ่งออกเป็นสองส่วน คือ
ทิศเหนือของสามแยกไฟฉาย ตั้งอยู่บริเวณโรงพยาบาลศรีวิชัย เป็นสถานีรถปรับอากาศ และยังเป็นสถานีที่เปิดทำการจนถึงปัจจุบัน
ทิศใต้ของสามแยกไฟฉาย ตั้งอยู่ตรงข้ามศูนย์การค้านครหลวง เป็นสถานีรถธรรมดา ปัจจุบันไม่เหลือร่องรอยของสถานีรถธรรมดาแล้ว
เนื่องจากในสมัยก่อน ทำเลที่ตั้งของสถานีขนส่งแห่งนี้มีความเหมาะสม กล่าวคือ เมื่อลงจากรถโดยสารแล้ว สามารถต่อรถไปยังท่าน้ำพรานนก เพื่อขึ้นเรือข้ามฟากไปยังสนามหลวงได้ทันที ในเวลาต่อมา ชุมชนได้ขยายตัวมากขึ้น ทำให้สถานีขนส่งสายใต้(ไฟฉาย)จากที่เคยตั้งอยู่ชานเมือง เป็นสถานีขนส่งที่ตั้งอยู่ในเมือง เมื่อมีรถโดยสารขนาดใหญ่เข้ามาที่สถานีขนส่งเป็นจำนวนมาก ทำให้การจราจรบน ถ.จรัญสนิทวงศ์ และถนนใกล้เคียงติดขัด ในปี พ.ศ. 2532 จึงได้ย้ายสถานีขนส่งสายใต้ ไปที่สถานีขนส่งกรุงเทพฯ (สายใต้แห่งใหม่)
ในปัจจุบัน แม้ว่าสถานีขนส่งสายใต้แห่งนี้ รถโดยสารจะย้ายออกไปที่ใหม่เมื่อปี พ.ศ. 2532 แต่สถานีรถปรับอากาศยังคงอยู่ โดยเปลี่ยนจาก สถานีเดินรถปรับอากาศภาคใต้ เป็น สถานีเดินรถภาคใต้ ส่วนสถานีรถธรรมดา ซึ่งเป็นที่เช่าของเอกชน จึงไม่มีร่องรอยของสถานีหลงเหลือแล้ว รถโดยสารบางสายยังคงจอดรับส่งอยู่ที่สถานีขนส่งกรุงเทพ (ไฟฉาย) อยู่ปกติ
เดอะเวลล์-เทมเพิร์ดคลาเวียร์
เดอะเวลล์-เทมเพิร์ดคลาเวียร์ (; ), BWV 846–893 เป็นหนังสือรวมผลงานประพันธ์สำหรับบรรเลงเดี่ยวด้วยเครื่องลิ่มนิ้วของโยฮัน เซบัสทีอัน บัค ประกอบด้วยเพรลูดและฟิวก์ใน 24 บันไดเสียงหลักทั้งไมเนอร์และเมเจอร์
บัคได้ระบุไว้ในหนังสือฉบับเผยแพร่ครั้งแรกเมื่อปี ค.ศ. 1722 ว่าหนังสือเล่มนี้ใช้ "เพื่อประโยชน์สำหรับผู้ที่ต้องการศึกษา แต่ก็สามารถใช้เพื่อความบันเทิงของผู้ที่มีประสบการณ์ในการเล่น" ต่อมาในปี ค.ศ. 1742 บัคได้เผยแพร่หนังสือเล่มที่สอง ซึ่งตั้งชื่อไว้สั้น ๆ ว่า "ยี่สิบสี่เพรลูดและฟิวก์" แต่ในปัจจุบันนิยมเรียกชื่อหนังสือทั้งสองเล่มรวมกันว่า "The Well-Tempered Clavier" เล่ม 1 และ เล่ม 2
หนังสือเล่มแรกเผยแพร่ในปี ค.ศ. 1722 ขณะบัคอาศัยอยู่ที่เมืองโคเทน รัฐซัคเซิน-อันฮัลท์ เล่มที่สองเผยแพร่ในยี่สิบปีต่อมา ในปี ค.ศ. 1742 ขณะบัคอาศัยอยู่ที่เมืองไลพ์ซิจ ต้นฉบับเผยแพร่ครั้งแรกในลักษณะการลอกด้วยลายมือ ส่วนฉบับตีพิมพ์ด้วยแท่นพิมพ์ ออกจำหน่ายครั้งแรกในปี ค.ศ. 1801 โดยผู้จัดพิมพ์สามรายพร้อมกันที่เมืองบอนน์ ไลพ์ซิจ และซูริก ถึงแม้ว่าผลงานของบัคจะเสื่อมความนิยมลงหลังการเสียชีวิตของเขา ต่อเนื่องมาจนถึงต้นยุคคลาสสิก แต่ต่อมากลับมีอิทธิพลเป็นอย่างสูงต่องานประพันธ์ในช่วงทศวรรษ 1770 ของไฮเดินและโมซาร์ท ซึ่งศึกษาผลงานของบัคอย่างจริงจัง
ในหนังสือแต่ละเล่ม ประกอบด้วยงานประพันธ์ 24 คู่ (เพรลูดและฟิวก์) รวม 48 ชิ้น เรียงลำดับจาก ซี เมเจอร์, ซี ไมเนอร์, ซี-ชาร์ป เมเจอร์, ซี-ชาร์ป ไมเนอร์ ตามลำดับไปเรื่อย ๆ จนสิ้นสุดที่ บี ไมเนอร์ ฟิวก์ รวมทั้งสองเล่มประกอบด้วยผลงานดนตรี 96 ชิ้น
ในขณะที่บัคตีพิมพ์หนังสือเล่มนี้ คลาเวียร์ ซึ่งเป็นเครื่องดนตรีสำหรับเล่นผลงานเหล่านี้ หมายถึงฮาร์ปซิคอร์ด, แคลฟวิคอร์ด และรวมไปถึงออร์แกน แต่ในปัจจุบัน ผลงานเหล่านี้นิยมนำมาบรรเลงด้วยเปียโนและฮาร์ปซิคอร์ด
สถานีขนส่งผู้โดยสารกรุงเทพ (เอกมัย)
สถานีขนส่งผู้โดยสารกรุงเทพฯ (เอกมัย) เป็นสถานีขนส่งที่ใช้รับส่งผู้โดยสารจากภาคตะวันออกเลียบชายฝั่ง เปิดทำการเมื่อวันที่ 1 มกราคม พ.ศ. 2503 บนที่ดินของ บขส.จำนวน 7 ไร่ 3 งาน 5 ตารางวา ตั้งอยู่ริมถนนสุขุมวิทบริเวณทางแยกเอกมัยใต้ (ปากซอยสุขุมวิท 63) ซึ่งเป็นสถานีขนส่งผู้โดยสารเพียงแห่งเดียวที่ยังไม่มีการย้ายสถานีขนส่ง และตั้งอยู่ภายในตัวเมือง
เป็นอาคารเดี่ยว ช่องจำหน่ายตั๋วโดยสารจะอยู่ด้านหน้าของสถานีขนส่ง มีทางเดินไปชานชาลาด้านหลัง โดยชานชาลาแบ่งออกเป็นสองส่วน ด้านหนึ่งเป็นชานชาลารถปรับอากาศขั้น 1 และอีกด้านหนึ่งเป็นชานชาลารถปรับอากาศชั้น 2
สาย 2 25 38 40 48 71 72 149 501 508 511
สถานีขนส่งนี้สามารถเชื่อมต่อกับสถานีเอกมัยได้
35 กรุงเทพฯ - ระยอง (ข) 
36 กรุงเทพฯ - สัตหีบ (ข) 
37 กรุงเทพฯ - ศรีราชา (ข) 
38 กรุงเทพฯ - ชลบุรี (ข) 
39 กรุงเทพฯ - บางคล้า (ข) 
40 กรุงเทพฯ - ฉะเชิงเทรา (ข) 
41 กรุงเทพฯ - ตราด (ก) 
42 กรุงเทพฯ - จันทบุรี (ก) 
43 กรุงเทพฯ - แกลง
44 กรุงเทพฯ - ประแสร์
45 กรุงเทพฯ - บ้านค่าย
46 กรุงเทพฯ - ระยอง (ก) 
48 กรุงเทพฯ - พัทยา
49 กรุงเทพฯ - บางแสน
50 กรุงเทพฯ - ชลบุรี (ก) 
51 กรุงเทพฯ - บ้านบึง
52 กรุงเทพฯ - พนัสนิคม
53 กรุงเทพฯ - คลองด่าน - ฉะเชิงเทรา (ก) 
55 กรุงเทพฯ - คลองด่าน - บางคล้า (ก) 
56 กรุงเทพฯ - พนมสารคาม
914 กรุงเทพฯ - จันทบุรี (ค) 
915 กรุงเทพฯ - บ้านค่าย - แหลมแม่พิมพ์
916 กรุงเทพฯ - แกลง - สามย่าน
917 กรุงเทพฯ - ตราด (ค) 
969 กรุงเทพฯ - แกลง - ประแสร์
970 กรุงเทพฯ - แหลมฉบัง
9916 กรุงเทพฯ(เอกมัย) - เขาหินซ้อน - ตลาดโรงเกลือ
หลังการเปิดตัวของโครงการ แบงค็อก มอลล์ บริษัท ขนส่ง จำกัด มีแผนก่อสร้างสถานีขนส่งผู้โดยสารสายตะวันออกแห่งใหม่ภายในโครงการนี้ โดยเป็นการขอใช้พื้นที่บางส่วนในโครงการจำนวน 5 ไร่ จากที่กลุ่มเดอะมอลล์เป็นเจ้าของที่อยู่ 100 ไร่ มาพัฒนาเป็นชานชาลาสำหรับจอดรถรับส่ง และจะพัฒนาศูนย์บริการลูกค้าภายในอาคารศูนย์การค้า จากจุดประสงค์นี้จะทำให้เดอะมอลล์ได้ลูกค้าเข้าโครงการเพิ่มอีก 10,000 รายต่อวัน เพราะปัจจุบันมีรถเข้า-ออกกว่า 2,000 เที่ยว และมีจำนวนผู้โดยสารต่อวันอยู่ที่ 10,000 รายต่อวัน
ชัยณรงค์ มนเทียรวิเชียรฉาย
ดร.ชัยณรงค์ มณเทียรวิเชียรฉาย (10 มกราคม พ.ศ. 2488 - ) ประธานสื่อมวลชนคาทอลิกแห่งประเทศไทย นายกสภามหาวิทยาลัยเซนต์จอห์นและนายกสมาคมขับร้องประสานเสียงแห่งประเทศไทย
ชัยณรงค์ มนเทียรวิเชียรฉาย เคยเป็นผู้ประกาศข่าววิทยุ สถานีวิทยุบีบีซีที่กรุงลอนดอน ต่อมาจึงได้เป็นนักพากย์กีฬา และกลับมาเป็นครูที่โรงเรียนเซนต์จอห์น และผู้ดำเนินรายการไอคิว 180 รายการตอบปัญหาทางวิทยาศาสตร์และคณิตศาสตร์ในระดับมัธยมศึกษา ออกอากาศทางโทรทัศน์ในประเทศไทย ตั้งแต่ พ.ศ. 2528 ถึง พ.ศ. 2541
ราเชนทระ ปรสาท
ดร. ราเชนทระ ปรสาท (; 3 ธันวาคม พ.ศ. 2427 – 28 กุมภาพันธ์ พ.ศ. 2506) เป็นประธานาธิบดีคนแรกของอินเดีย นอกจากนี้ ดร.ราเชนทระมีความสามารถในการพูดภาษาฮินดี ภาษาเบงกาลี ภาษาเปอร์เซีย และ ภาษาอังกฤษ และ ดร.ราเชนทระ ก็ยังเป็นสมาชิก ของพรรคคองเกรสอินเดียร่วมกับมหาตมา คานธี อีกด้วย ดร.ราเชนทร์ เป็น มังสวิรัติ ในขบวนเรียกร้องเอกราชแก่อินเดีย ดร.ราเชนทระก็เดินร่วมกับมหาตมา คานธี โดยเขาเป็นคนพยุงตัวมหาตมา คานธี และมหาตมา คานธี ก็กล่าวชมเขาว่า "เขาเป็นผู้กล้าหาญ"
เทพบุตรสุดเวหา
เทพบุตรสุดเวหา จากบทประพันธ์ของ ตรี อภิรุม หรือ เทพ ชุมสาย ณ อยุธยา เป็นนวนิยายแนวลี้ลับ ออกพิมพ์เป็นครั้งแรกในนิตยสารดาราภาพยนตร์เมื่อปี พ.ศ. 2535 และได้ทำเป็น พ็อกเก็ตบุ๊ค ในปี พ.ศ. 2536 ก่อนที่จะมีละครเรื่องนี้ออกอากาศ ออกอากาศครั้งแรกเมื่อวันที่ 7 ตุลาคม พ.ศ. 2536 - 30 ธันวาคม พ.ศ. 2536 เวลา 20.30 น.- 22.00 น.ทางสถานีวิทยุโทรทัศน์กองทัพบก ผลิดโดย บริษัท กันตนา กรุ๊ป จำกัด นำแสดงโดย คริสโตเฟอร์ มาวิน , สกาวใจ พูนสวัสดิ์ , ภคกุล สนิทวงศ์ ณ อยุธยา ชไมพร สิทธิวรนันทน์ ปภัศรา ชุตานุพงศ์ (เตชะไพบูลย์) และ กรรชัย กำเนิดพลอย
และในปี พ.ศ. 2558 ละครเรื่องนี้ได้ถูกนำมารีเมคอีกครั้ง ผลิตโดย บริษัท ดีวัน ทีวี จำกัด โดยผู้จัด พรสุดา ต่ายเนาว์คง นำแสดงโดย อัชชา นามปาน, นิศาชล ต้วมสูงเนิน, วฤษฎิ์ ศิริสันธนะ, ซินดี้ เบอร์บริดจ์ กำกับการแสดงโดย อนุวัฒน์ ถนอมรอด บทโทรทัศน์โดย เอื้องอรุณ สมิตสุวรรณ , เทอดโชค เกียรติสุขเกษม , วิริยาภรณ์ จุนหะวิทยา ออกอากาศทางทางสถานีวิทยุโทรทัศน์ไทยทีวีสีช่อง 3 (ออริจินัล) และทีวีดิจิตอล ช่อง 3 เอชดี ช่อง 33 เริ่มตอนแรกวันที่ 21 สิงหาคม พ.ศ. 2558 - 22 กันยายน พ.ศ. 2558 เวลา 18.35 น. - 19.50 น.
สรวปัลลี ราธากฤษณัน
ดร. สรวปัลลี ราธากฤษณัน () (5 กันยายน พ.ศ. 2431 – 17 เมษายน พ.ศ. 2518) เป็นรองประธานาธิบดีคนแรกของอินเดีย (พ.ศ. 2495 – 2505) และต่อมาได้เป็นประธานาธิบดีคนที่สองของอินเดีย (พ.ศ. 2505 – 2510) และยังเป็นผู้ที่เคยร่วมขบวนกับมหาตมา คานธี และชวาหระลาล เนห์รู
กลุ่มอาการระยะคิวทียาว
กลุ่มอาการระยะคิวทียาว () เป็นโรคที่พบน้อยชนิดหนึ่งซึ่งทำให้ผู้ป่วยมีการนำไฟฟ้าของหัวใจผิดปกติ เพิ่มความเสี่ยงต่อการมี torsade de pointes (ภาวะหัวใจเต้นผิดจังหวะชนิดหนึ่ง) ภาวะหัวใจเต้นผิดปกติแต่ละครั้งอาจทำให้มีอาการต่างๆ กัน ตั้งแต่รู้สึกใจสั่น หมดสติ หรือเสียชีวิตได้ทันทีเนื่องจากการมีภาวะหัวใจห้องล่างเต้นไม่เป็นจังหวะ (ventricular fibrillation) ซึ่งการเกิดภาวะหัวใจเต้นผิดปกติแต่ละครั้งอาจเกิดจากเหตุกระตุ้นได้หลายอย่าง ขึ้นกับชนิดย่อยของโรค
ชื่อกลุ่มอาการระยะคิวทียาว มาจากลักษณะปรากฏในการตรวจคลื่นไฟฟ้าหัวใจ (electrocardiogram) ซึ่งจะพบมีช่วง QT ยาวกว่าปกติ
เอ็มทีวีวิดีโอมิวสิกอะวอดส์ 2010
เอ็มทีวีวิดีโอมิวสิกอะวอดส์ 2010 () เป็นงานประกาศผลรางวัลมิวสิกวิดีโอโดยเอ็มทีวี กำหนดจัดในวันจันทร์ที่ 13 กันยายน 2553 ตามเวลาประเทศไทย ณ โนเกีย เธียเตอร์ ลอสแอนเจลิส โดย เลดี้กาก้า ได้รับการเสนอชื่อในผลงานตัวเอง 13 สาขา นับว่ามากที่สุดในประวัติศาสตร์การจัดงาน
รายนามผู้ได้รับการเสนอชื่อเข้าชิง เรียงชื่อศิลปินตามลำดับอักษรภาษาอังกฤษ
The house artist will be deadmau5. The following will perform along with him:
เชฟโรเลต เบลแอร์
เชฟโรเลต เบลแอร์ () เป็นรถนั่งขนาดใหญ่ที่ผลิตโดยเชฟโรเลต ในเครือเจเนรัลมอเตอร์ ระหว่างรุ่นปี ค.ศ. 1950 จนถึง ค.ศ. 1975 ในช่วงแรก ชื่อ "เบลแอร์" ถูกใช้ในเพียงรถหลังคาแข็งสองประตูของเชฟโรเลตเท่านั้น เพื่อให้แยกออกจากรุ่นสไตล์ไลน์และฟลีตไลน์อย่างชัดเจน จนในปี 1953 ชื่อเบลแอร์ได้แยกตัวออกมาเป็นรุ่นของตัวเอง และได้ฐานะเป็นรถธง หรือรถที่หรูหราที่สุดของเชฟโรเลต รวมถึงมีตัวถังให้เลือกหลายแบบมากขึ้น แต่ภายหลังจากที่เชฟโรเลต อิมพาลาเปิดตัวในในปี 1958 เบลแอร์จึงถูกลดระดับความหรูหราลงเป็นอันดับสอง และถูกลดระดับลงมาเรื่อย ๆ กระทั่งกลายเป็นเพียงรถระดับเริ่มต้นของเชฟโรเลตในปี 1973 แต่เบลแอร์ก็ยังคงถูกผลิตอย่างต่อเนื่อง จนยุติการผลิตในสหรัฐอเมริกาในปี 1975 ส่วนในแคนาดามีการผลิตเพื่อขายภายในประเทศเท่านั้นจนถึงปี 1981
ชล วจนานนท์
ชล วจนานนท์ (ชื่อเล่น: ชลลี่; เกิด: 16 กันยายน พ.ศ. 2528) เป็นผู้ประกาศข่าว นักแสดง, นางแบบ, พิธีกร และวีเจชาวไทย มีบทบาทการแสดงและถ่ายแบบ ปัจจุบันเธอเป็นผู้ประกาศข่าวและผู้ดำเนินรายการ TNN Asean Business ทางช่อง TNN24
ปัจจุบันชลลี่สมรสกับทิน โชคกมลกิจ ตั้งแต่เมื่อปลายปี พ.ศ. 2559 และจัดพิธีฉลองมงคลสมรสเมื่อวันที่ 1 เมษายน พ.ศ. 2560
ชล วจนานนท์ เกิดที่กรุงเทพมหานคร เข้ารับการศึกษาระดับอนุบาลจากโรงเรียนปรางทิพย์, ระดับประถมศึกษาและมัธยมศึกษาตอนต้นจากโรงเรียนวัฒนาวิทยาลัย, ระดับมัธยมศึกษาตอนปลายโรงเรียนอัสสัมชัญคอนแวนต์, ระดัมอุดมศึกษาปริญญาตรี คณะนิเทศศาสตร์ สาขาโฆษณา จุฬาลงกรณ์มหาวิทยาลัย เกียรตินิยมอันดับ 2 และปริญญาโท สาขาการสื่อสารมัลติมีเดีย มหาวิทยาลัยแอคาดีมีออฟอาร์ต (Academy of Art University) สหรัฐอเมริกา
ชลเข้าสู่วงการบันเทิงจากการเป็นวีเจที่สยามสแควร์เซ็นเตอร์พอยต์ ที่เธอมองว่าเป็นงานอดิเรกที่มีรายได้ดีทั้งยังปูทางสู่การเป็นดารา หลังจากนั้นเป็นต้นมา เธอก็ถ่ายแบบลงนิตยสาร รับงานพิธีกรรายการคลับเอกซ์ (Club X) ที่ออกอากาศทางไทยทีวีสีช่อง 3 และได้ผันตัวเป็นนักแสดงในปี พ.ศ. 2550 กับภาพยนตร์เรื่องแรกคือ "สวยลากไส้" ตามด้วย "สี่แพร่ง ตอนยันต์สั่งตาย" ในปีถัดมา ต่อมาเธอได้ร่วมแสดงละครเรื่องแรกคือ ""รักนี้...เคียงตะวัน"" ในสามปีแรกบนเส้นทางบันเทิง เธอโหมงานหนักไปพร้อม ๆ กับเข้าศึกษาที่จุฬาลงกรณ์มหาวิทยาลัยด้วย
ภายหลังในปี พ.ศ. 2552 เธอได้พักงานจากวงการบันเทิงเพื่อศึกษาต่อยังต่างประเทศ ตามความประสงค์ของมารดา จนสำเร็จการศึกษาปริญญาโท สาขาการสื่อสารมัลติมีเดีย มหาวิทยาลัยแอคาดีมีออฟอาร์ต (Academy of Art University) สหรัฐอเมริกา เมื่อปี พ.ศ. 2554 และกลับมารับงานในวงการอีกครั้งในปี พ.ศ. 2556 โดยร่วมแสดงละครเรื่อง "มณีสวาท" รับบท "ฟีบี้" ที่สร้างชื่อเสียงให้เธอในบทนางร้าย ปีเดียวกันนั้นเธอก็รับงานถ่ายแบบลงนิตยสารด้วย ชลกล่าวว่าเธอชอบทั้งงานแสดงและพิธีกร ส่วนถ่ายแบบลงนิตยสารนั้นเธอว่าจะถ่ายเพียงปีละเล่ม
ปัจจุบันชลเป็นผู้ประกาศข่าวทางช่องทีเอ็นเอ็น 24 และมีธุรกิจส่วนตัวด้วย
ชลสมรสกับทิน โชคกมลกิจตั้งแต่เมื่อปลายปี พ.ศ. 2559 และจัดพิธีฉลองมงคลสมรสเมื่อวันที่ 1 เมษายน พ.ศ. 2560
ตำบลม่วงตึ๊ด
ตำบลม่วงตึ๊ด เป็นตำบลหนึ่งในอำเภอภูเพียง จังหวัดน่าน ตั้งอยู่บริเวณตอนกลางของอำเภอ เป็นที่ตั้งของที่ว่าการอำเภอภูเพียง แบ่งการปกครองออกเป็น 5 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลม่วงตึ๊ด มีพื้นที่ครอบคลุมตำบลม่วงตึ๊ดทั้งหมด
ตำบลฝายแก้ว
ตำบลฝายแก้ว เป็นตำบลหนึ่งในอำเภอภูเพียง จังหวัดน่าน ตั้งอยู่บริเวณตอนเหนือของอำเภอ แบ่งการปกครองออกเป็น 17 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลฝายแก้ว มีพื้นที่ครอบคลุมตำบลฝายแก้วทั้งหมด
ตำบลเมืองจัง
ตำบลเมืองจัง เป็นตำบลหนึ่งในอำเภอภูเพียง จังหวัดน่าน ตั้งอยู่บริเวณตอนเหนือสุดของอำเภอ แบ่งการปกครองออกเป็น 11 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลเมืองจัง มีพื้นที่ครอบคลุมตำบลเมืองจังทั้งหมด
ตำบลน้ำเกี๋ยน
ตำบลน้ำเกี๋ยน เป็นตำบลหนึ่งในอำเภอภูเพียง จังหวัดน่าน ตั้งอยู่บริเวณทิศตะวันออกของอำเภอ แบ่งการปกครองออกเป็น 5 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลน้ำเกี๋ยน มีพื้นที่ครอบคลุมตำบลน้ำเกี๋ยนทั้งหมด
ตำบลน้ำแก่น
ตำบลน้ำแก่น เป็นตำบลหนึ่งในอำเภอภูเพียง จังหวัดน่าน ตั้งอยู่บริเวณทิศใต้ของอำเภอ แบ่งการปกครองออกเป็น 10 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลน้ำแก่น มีพื้นที่ครอบคลุมตำบลน้ำแก่นทั้งหมด
ตำบลนาปัง
ตำบลนาปัง เป็นตำบลหนึ่งในอำเภอภูเพียง จังหวัดน่าน ตั้งอยู่บริเวณทิศใต้ของอำเภอแบ่งการปกครองออกเป็น 6 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลนาปัง มีพื้นที่ครอบคลุมตำบลนาปังทั้งหมด
ตำบลท่าน้าว
ตำบลท่าน้าว เป็นตำบลหนึ่งในอำเภอภูเพียง จังหวัดน่าน ตั้งอยู่บริเวณทิศตะวันตกของอำเภอ แบ่งการปกครองออกเป็น 7 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลท่าน้าว มีพื้นที่ครอบคลุมตำบลท่าน้าวทั้งหมด
ตำบลบ้านฟ้า
ตำบลบ้านฟ้า เป็นตำบลหนึ่งในอำเภอบ้านหลวง จังหวัดน่าน ตั้งอยู่ทางทิศใต้ของอำเภอ แบ่งการปกครองออกเป็น 8 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลบ้านฟ้า มีพื้นที่ครอบคลุมตำบลบ้านฟ้าทั้งหมด
ตำบลสวด
ตำบลสวด เป็นตำบลหนึ่งในอำเภอบ้านหลวง จังหวัดน่าน ตั้งอยู่ทางตอนกลางของอำเภอ แบ่งการปกครองออกเป็น 8 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลสวด มีพื้นที่ครอบคลุมตำบลสวดทั้งหมด
ตำบลป่าคาหลวง
ตำบลป่าคาหลวง เป็นตำบลหนึ่งในอำเภอบ้านหลวง จังหวัดน่าน ตั้งอยู่ทางตอนกลางของอำเภอ เป็นที่ตั้งของที่ว่าการอำเภอบ้านหลวงแบ่งการปกครองออกเป็น 5 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลป่าคาหลวง มีพื้นที่ครอบคลุมตำบลป่าคาหลวงทั้งหมด
ตำบลบ้านพี้
ตำบลบ้านพี้ เป็นตำบลหนึ่งในอำเภอบ้านหลวง จังหวัดน่าน ตั้งอยู่ทางทิศเหนือของอำเภอ แบ่งการปกครองออกเป็น 5 หมู่บ้าน ได้แก่
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลบ้านพี้ มีพื้นที่ครอบคลุมตำบลบ้านพี้ทั้งหมด
แสงอาทิตย์ (รามเกียรติ์)
แสงอาทิตย์ เป็นตัวละครฝ่ายอธรรมจากเรื่องรามเกียรติ์ โอรสองค์ที่สองของพญาขร เป็นน้องของมังกรกัณฐ์ มีแว่นแก้วสุรกานต์ที่พระพรหมประทานให้เป็นอาวุธ และได้ฝากเก็บไว้ที่พระพรหม หากใช้ส่องไปที่ใครจะทำให้ผู้นั้นถึงแก่ความตาย 
ทศกัณฐ์ใช้ให้แสงอาทิตย์ยกทัพออกไปรบกับพระราม พิเภกทูลพระรามว่าแสงอาทิตย์มีแว่นแก้วสุรกานต์เป็นอาวุธฝากไว้ที่พระพรหม พระรามจึงให้องคตแปลงกายเป็นแสงอาทิตย์ และให้พิเภกแปลงกายเป็นจิตรไพรี พี่เลี้ยงของแสงอาทิตย์ แล้วไปขอแว่นแก้วมาจากพระพรหม เมื่อแสงอาทิตย์สู้พระรามไม่ได้ จึงใช้ให้จิตรไพรีไปขอแว่นแก้วสุรกานต์จากพระพรหม พระพรหมจึงว่ามาเอาไปแล้วทำไมจึงมาขออีก จิตรไพรีรีบกลับมาบอกแสงอาทิตย์ แสงอาทิตย์รู้ตัวว่าหลงกลแล้วก็แข็งใจสู้กับพระรามและถูกศรพรหมมาศของพระรามตายกลางสนามรบ
ใบหน้าสีแดง ปากขบตาจระเข้ บางแห่งว่า ปากแสยะตาโพลง สวมมงกุฎกนก
อ้างอิง
เบอร์โน
เบอร์โน () หรือ บรึน () เป็นเมืองใหญ่อันดับสองของประเทศเช็กเกีย (รองจากกรุงปราก เมืองหลวงของประเทศ) ตั้งอยู่ทางตะวันออกเฉียงใต้ของประเทศ ถูกค้นพบใน ค.ศ.1243 มีประชากรประมาณ 405,337 คน เบอร์โนเป็นเมืองหลวงของเขตเซาท์มอเรเวีย นอกจากนี้ Villa Tugendhat ในเมืองเบอร์โนได้รับการจดทะเบียนเป็นมรดกโลก เบอร์โนเป็นที่ตั้งของมหาวิทยาลัยมาซารึกและมหาวิทยาลัยเทคโนโลยีเบอร์โน
เฉลี่ยโดยสถิติ:
ภูมิอากาศโดยเฉลี่ยสำหรับเบอร์โน
ทีเอชเอ็น
ทีเอชเอ็น (THN) เป็นรถดีเซลรางชนิดมีห้องขับ ประเภทรถพัดลม ของการรถไฟแห่งประเทศไทย เป็นรถดีเซลรางที่นำเข้ามาจากประเทศญี่ปุ่น
เอ็นเคเอฟ
เอ็นเคเอฟ (NKF) เป็นรถดีเซลรางชนิดมีห้องขับ ประเภทรถพัดลมของการรถไฟแห่งประเทศไทย เป็นรถไฟที่ถูกขนส่งมาจากประเทศญี่ปุ่น มีลักษณะคล้ายกับรถดีเซลรางทีเอชเอ็น เพียงแต่ภายในเป็นเก้าอี้พลาสติกแข็ง
ทางหลวงแผ่นดินหมายเลข 103
ทางหลวงแผ่นดินหมายเลข 103 สายร้องกวาง–งาว หรือ ถนนวังซ้าย หรือ สายแพร่–ลำปาง (สายเก่า) เป็นทางหลวงแผ่นดินขนาด 2 ช่องจราจร ไป-กลับ และขนาด 4 ช่องจราจรในบางช่วง เริ่มต้นจากทางหลวงหมายเลข 101 (ถนนยันตรกิจโกศล) ที่บ้านร้องเข็ม อำเภอร้องกวาง จังหวัดแพร่ จากนั้นมีทางหลวงจังหวัดหมายเลข 1154 แยกขวามือไปยัง อำเภอสอง จังหวัดแพร่ และเป็นเส้นทางบนภูเขาผ่าน ตำบลแม่ตีบ อำเภองาว จังหวัดลำปาง จนบรรจบกับถนนพหลโยธิน ที่อำเภองาว จังหวัดลำปาง ระยะทาง 64.345 กิโลเมตร
ทางหลวงแผ่นดินสายนี้แต่เดิม มีชื่อเรียกว่า ถนนวังซ้าย ตั้งชื่อตามนายตุ่น วังซ้าย นายช่างกรมทางหลวง มีแนวเส้นทางทับ ทางหลวงแผ่นดินหมายเลข 103 บางส่วน และ ทางหลวงแผ่นดินหมายเลข 1154 (อำเภอสอง - อำเภองาว) ในภายหลัง กรมทางหลวงได้พิจารณาตัดแนวทางใหม่แทนเส้นทางเดิมที่คับแคบ และประสบปัญหาผ่านพื้นที่อุทยานแห่งชาติแม่งาว ไม่อาจขยายเขตทางได้
ซึ่งแต่เดิมเส้นทางหลวงหมายเลข 103 นี้ เป็นเส้นทางสายเก่าที่สุดของจังหวัดแพร่ และจังหวัดลำปาง ในสมัยก่อน เมื่อประมาณ 50 กว่าปีที่แล้ว เดิมเป็นเส้นทางคมนาคมที่ต้องเดินทางขึ้นสายเหนือไปทางจังหวัดลำปาง พะเยา เชียงราย และเชียงใหม่ในอดีต แต่ปัจจุบันนี้ ได้กลายมาเป็นเส้นทางไปจังหวัดพะเยา เชียงราย และลำปาง ซึ่งรถโดยสารประทำทาง สายกรุงเทพฯ -เชียงราย (สายใหม่) สายกรุงเทพฯ - แม่สาย และรถประจำทางสายภาคตะวันออกเฉียงเหนือ (ขอนแก่น นครพนม นครราชสีมา) รถประจำทางสายตะวันออกและสายใต้ (ระยอง พัทยา ภูเก็ต) ที่ใช้เส้นทางหลวงหมายเลข 103 นี้ ไปยังจังหวัดพะเยา และเชียงราย เป็นหลัก